MTLS ธุรกิจปี 61 แจ่ม ตามแผนขยายสาขาต่อเนื่องแนะซื้อเป้า 50 บ.
MTLS ธุรกิจปี 61 แจ่ม ตามแผนขยายสาขาต่อเนื่องแนะซื้อเป้า 50 บ.
5 ม.ค. 2561

บล.เอเชีย เวลท์ ระบุในบทวิเคราะห์วันนี้(5ม.ค.) ว่า บริษัท เมืองไทย ลิสซิ่ง จำกัด (มหาชน) หรือ MTLS คาดแนวโน้มของ MTLS ยังคงสดใสต่อเนื่องในปี 2561 หนุนโดยกลยุทธ์การขยายสาขาของบริษัทและเศรษฐกิจที่ฟื้นตัว โดยบริษัทตั้งเป้าจะเพิ่มจำนวนสาขาอีกประมาณ 600 สาขาในปีนี้ จาก 2,424 สาขาในปี 2560
นอกจากนี้ บริษัทยังมีปัจจัยบวกจากการที่ประเทศไทยยังมีแรงงานที่อยู่นอกระบบมากกว่า 50% บ่งบอกว่าบริษัทยังมีโอกาสอีกมากในตลาดที่ยังไม่ได้ใช้ประโยชน์ (untapped market) เราคาดสินเชื่อของ MTLS จะเติบโต 40% ในปี 2561 และประมาณการอัตราการเติบโตกำไรเฉลี่ยต่อปี (CAGR) ในช่วง 3 ปีของบริษัทจะอยู่ในระดับสูงถึง 47.1%
Price Pattern ของ MTLS มีความแข็งแกร่งอย่างมากในแนวโน้มหลักที่เป็นแนวโน้มขาขึ้น (Uptrend) จากการเกิดทั้ง Daily, Weekly, &amp; Monthly Buy Signal และเมื่อพิจารณา Price Pattern ของ MTLS ยังได้บ่งบอกว่าจะได้เห็นการทำ New High อย่างต่อเนื่องอีกด้วย โดยมีเป้าหมายสำคัญของการทำ New High อยู่ที่ 50 บาท